⚖️ застрахователят ми изплати обезщетение за уврежданията по автомобила ми, което е много по-ниско от стойността на ремонта на автомобила. какви са правата ми?
след като получите занижено обезщетение от застрахователя по застраховката „гражданска отговорност”, можете да подадете възражение до застрахователя за доплащане на обезщетението, като приложите фактура за извършения ремонт от сервиз (в случай, че ремонтът вече е извършен). ако ремонтът все още не е извършен, можете да приложите проформа-фактура или оферта от сервиз. в случай, че застрахователят откаже да извърши доплащане на обезщетението, можете да предявите съдебен иск за разликата до реалния размер на обезщетението. съдът ще определи размера на дължимото ви обезщетение въз основа на средната пазарна стойност на ремонта на автомобила, без да се прилагат коефициенти за овехтяване.